
АМА, 


Са блалословом цркве 
Светот великомученика Геортија 
Уасенак Смедерево 


ПРЕДГОВОР 


Живећи у времену поремећених вред- 
ности, све чешће се сусрећемо са једним 
апсолутним незнањем одређеног (немалог) 
броја верника приликом посете светим бо- 
гослужењима. Данас. када се полако враћа 
својој цркви, примећено је да не зна како се 
треба у појединим ситуацијама, на верским 
чинодејствима и богослужењима понашати. 

Имајући у виду надахнуте речи светог 
апостола Павла: „Како ће поверовати у Онога, 
за. кога и не чуше? А како ће чути бе пропо- 
ведника?” Православна Народна Хришћан- 
ска Заједница издаје ову књижицу са циљем 
да она уђе у сваки православни дом и да буде 
путоказ онима „који Бога траже" и долазе у 
храм. 

„Постоје људи који граде цркве а не об- 
раћају пажњу на своје душе. 

Кад уђеш иа врата Божије цркве. остави 
иза себе све што је светско и земаљско.” 


(Св. Филарет Московски) 


УВОД 


На самоме почетку, да бисмо што лакше 
схватили и усвојили наше понашање и дуж- 
ности, које од нас захтева храм и свето бого- 
служење, потребно је истаћи шта је храм, а 
шта свето богослужење. 

За разлику од Цркве, која је духовна зајед- 
ница људи са Богом, повезаних и сједињених 
истом вером, истим светим тајнама, истим бо- 
гослужењем и истом јерархијом, која је живи 
духовни организам или тело чија је глава Го- 
спод Исус Христос, душа и крвоток Дух Све- 
ти, а органи и ћелије тела хришћани- храм, 
или дом Божји је најсветије место на земљи у 
коме се окупљају верници, чланови Христове 
Цркве, на заједничку молитву, духовно се чи- 
сте и лече. Он |е обитавалиште славе Божије 
и војске небеске, место где се велича и слави 
име Божије, врши најсветија жртва Христо- 
ва- света тајна Евхаристије (Литургија) и где 
верници бивају учесници спасоносних даро- 
ва које им у име Господа Исуса Христа дају за 
то посвећена свештена лица. 

Свето богослужење је, по речима светог 
Јована Кронштатског, „узајамно служење 


[ Бога љуудима и људи Богу...слатки разговор 
човека са Богом, слављење Бога и молба за 
своје потребе..' Храм и богослужење су 
неисцрпно врело благодати Божије. Врело 
из кога се наше душе хране, поје, чисте и 
снаже, исцељују, освећују и са творцем сје- 
дињују, зато и захтевају од нас специфично 
понашање. 


КАКО ТРЕБА ДА СЕ ПОНАШАМО 
У СВЕТОМ ХРАМУ И НА СВЕТОМ 
БОГОСЛУЖЕЊУ 


Улазећи у свети храм прекрстимо се по- 
божно уз благи поклон и изговоримо речи: 
„Ури Пу у Дом Твој, поклонићу се са страхом 
храму Твоме светоме...” и идући тако тихо и 
нечујно ка целивајућој икони, направимо три 
поклона крстећи се и изговарајући: „Боже, 
милостив буди према мени грешноме/треш- 
ној и помилуј ме ", а затим се поклонимо 
присутнима десно и лево и станемо у одго- 
варајућу страну храма (десно мушкарци, лево 
жене, а испред стоје деца). 

Уласком у свети хран и заузимањем сво- 
[га места, приберемо се, сконцентришемо и 


5 


| удубљујемо у смисао молитава и песама које 
| се произносе, чувајући се од сваког разго- 
вора и расејаности и заборавимо све овозе- 
маљске бриге и проблеме у настојању да из 
храма изађемо духовно бољи и чистији него 
што смо ушли у њега. 

Док траје богослужење не шетајмо по црк- 
ви - храму, не прислужујемо свеће, не цели- 
вајмо иконе, не тискајмо се, већ пажљиво и 
побожно пратимо свето богослужење и на- 
стојмо да оно буде што лепше и свечаније. 

да време читања светог Јеванђеља, у 
току малог и великог хода, на речи: „Главе 
своје Господу приклонимо”, „Мир свима”, 
као и за време кађења, главе своје требамо 
приклонити. 

Посебно треба да смо пажљиви и сконцен- 
трисани на светој Литургији за време читања 
Јеванђеља, певања Херувимске песме, изно- 
шења свете Тајне, читања Символа вере - Ис- 
поведања вере, певања Достојно и праведно... 
‚ Молитве Господње, освећења и претварања 
Светих Дарова, на речи: „Са страхом Божијим 
и вером приступите" итд. 

Они који су се исповедили и припремили 
за, свето Причешће, требају са дубоком ве- 


ром, побожношћу и искреним кајањем да читају 
молитву пре причешћа, „верујем Господе и 
исповедам... ” и приступајући светим тајна- 
ма Тела и Крви Спаситељеве побожно да, се 
поклоне, скрсте руке (десну преко леве) на 
грудима и кажу своје крштено име. Након 
примљеног причешћа, целива се крај св. Пу- 
тира - св. чаше, узме нафора и сачека крај 
свете Литургије. 

Свету тајну Причешћа примају само они 
који су крштени и који су се постом, мо- 
литвом и покајањем очистили, пред свеш- 
теником исповедили и на тај начин се при- 
премили за сједињење са Господом. А ко се 
недостојан причести, без ове припреме, тај, 
према, упозорењу св. Апостола Павла, греши 
пред Богом и на суд себи прима свето При- 
чешће (1 Кор. 11,27-29). 

На светом богослужењу треба молитвено 
учествовати, било певањем, читањем моли- 
тава, или побожним праћењем, јер тако срца 
своја сједињујемо са Христом, осећамо Ње- 
гово присуство и присуство Светог Духа и 
хранимо душе своје небеском храном. 

Без оправданог разлога не треба, излазити 
из храма док траје богослужење, нити прислу- | 

| живати свеће, поготову у најсветијим делови- 
ма Литургије. Прислуживање свећа и цели- 
вање икона треба обавити или пре или после 
богослужења. Водимо строго рачуна у каквом 
оделу, одећи долазимо у свети храм пред Го- 
спода. Пазимо да не навлачимо на себе грех 
својим непристојним понашањем и одевањем, 
жвакаћим гумама у устима, упадљивом шмин- 
ком, држањем руку на леђима или у џеповима, 
упадљивим гледањем појединих верника, раз- 
говарањем, смехом и сл.Чујмо шта о светом 
храму и богослужењу каже преподобни старац 
Силуан: „Кад би људи видели у каквој слави 
служи свештеник они би попадали на земљу 
од овог виђења; а кад би сам свештеник ви- 
део себе у каквој небеској слави он стоји 
кад служи своју службу, он би постао велики 
подвижник, да не би ничим ожалостио бла- 
годат Светог Духа, који живи у њему”. 

Ако на све ово не пазимо, какав је онда 
смисао нашег доласка у храм на свето бо- 
гослужење? Непристојним понашањем и 
одевањем ми омаловажавамо дом Божији и 
службу Божију, дајемо лош пример другима, 
ометамо друге у молитви, а што је најтра- 

гичније, навлачимо на себе казну Божију. Не 

заборавимо! С каквом је ревношћу наш Спа- 
ситељ извршио поверено Му дело, почевши 
од првог дана Његове јавне службе, па до 
последње Његове речи на крсту: „Сврши се". 
Он исту ту ревност показује и према светости 
дома Божијег - храма на земљи, изгонећи из 
њега оне који су га скрнавили рекавши им: 
„Не правите од дома Оца мога дом трговачки" 
(Мат.21,12). Исту ту ревност настављају и све- 
ти апостоли, па зато апостол Павле и захтева, 
од нас ревност и угледање кад каже: „Угле- 
дајте се на Бога, као љубљена деца” (Еф.5,1) и 
„Угледајте се на мене, као што се ја угледах на 
Христа” (1 Коп. 4,16). 


ХРАМ И БОГОСЛУЖЕЊЕ ЧОВЕКОВА 
НАСУШНА ПОТРЕБА 


Најделикатнији и најсложенији је живот 
човека. Он, поред све сличности са осталим 
живим бићима, има нешто чиме се разликује 
и одликује од свих њих, а то је његова душа, 
религиозност и боголикост. Бог је створио 
човека, „по својој слици и прилици, по свом 
обличју и подобију” (1 Мој. 1,27). 


| Отуда човек, односно душа његова тежи 
своме извору, Творцу - Богу „својој слици и 
прилици". Због тога, његова веза, контакт, 
саобраћање са Богом, није потреба слична 
другим потребама (треба да се испуни, оства- 
ри, али не мора), него је то неопходност. „40- 
век треба. Бога, као што треба воду или ки- 
сеоник (Алексис Карел). Сусрет, општење, 
контакт са Богом човек постиже кроз веру, 
Цркву и молитву, нарочито у светом храму 
на светим богослужењима. Свети храм са 
служитељима који у њему служе и верници- 
ма који са вером, побожношћу у њега долазе 
је: „разговор са Богом, песма Богу и служба 
Богу, јер је Господ рекао: „Где су двоје или 
троје сабрани у име моје онде сам и ја међу 
њима” (Мат. 18,20). 

У светом храму ми водимо разговор, дија- 
лог са Богом. Зато се и каже да је молитва по- 
божан разговор наше душе са Богом. Кад се 
чита свето Јеванђеље, то Господ Исус Христос 
кроз њега говори нама, а кад читамо молитве, 
тада ми говоримо Господу и решавамо про- 
блеме нашег живота. Служећи Творцу света, 
Промислитељу и највећем Дародавцу кроз 
молитве и црквене песме ми се духовно хра- 

нимо, преображавамо и Богу приближавамо. 
Само у светом храму, на светом богослужењу 
налази се утеха за своје опустошено биће, ту 
је сигурност и ту се чује глас Христов који 
благо говори: Чедо моје, греси су ти опро- 
штени ...” Ту сазнајемо да се наш живот не 
завршава физичком смрћу, већ васкрсењем. 
Ту се чистимо, лечимо и духовно хранимо. У 
храму се задобија Нада која нас чини снаж- 
ним, Вера која нас спасава и Љубав која нас 
чини добротворним и миротворним. Зато нас 
Црква и позива: „Ови заједно хитајте у један 
храм Божији, једноме Жртвенику, једноме 
Исусу Христу” (св. Игњатије Богоносац), који 
каже: „Све што иштете у молитви верујући, 
добићете" (Мат. 21,22). 

Света Црква као брижна мати, којој на срцу 
лежи брига за вечним добром њене деце, по- 
диже храмове, врши богослужења и позива 
своју децу да им уредно и ревносно прису- 
ствују, у Твом интересу, као што уредно хране 
тела, своја, тако да уредно хране и душе своје. 
Из улоге и значаја који има храм и богослу- 
жење у нашем духовном узрасту и спасењу 
(појачавају нас, просвећују, чисте, обнављају, 
лече, освећују, хране, јачају и сједињују са 

Богом) произилази наша насушна потреба да 
их са највећом љубављу, побожношћу и рев- 
ношћу посећујемо и према њима се односимо. 
Јер „само искуствено, благодатно упознаје се 
Црква кроз учешће у њеном животу, каже ве- 
лики православни богослов Серги} Булгаков и 


препоручује: „Дођи и види”. 


СИМВОЛИЧКЕ РАДЊЕ НА СВЕТОМ 
БОГОСЛУЖЕЊУ 


Све свештене радње и све молитве у Пра- 
вославној цркви почињу и завршавају се зна- 
ком крста, који чине како присутни на бого- 
служењу, тако и они који служе. 

Крсним знаком изражавамо своју веру 
и призивамо помоћ Божију. А крстимо се 
овако: 

Три прста десне руке- палац, кажипрст 
и средњи прст- саставе се врховима уједно 
и равно, док се мали и домали прет савију 
уз длан. 

Са тако састављена три прста десне руке 
додирујемо чело посвећујући Богу свој ум ( 
да бисмо свагда исповедали Господа) и говоримо: 


„У име Оца”. 

Затим дотичемо груди, ‚ посвећујући Богу 
своје срце (да бисмо Господа љубили) рекав- 
ши: „И Сина”. 

датим додирујемо прво десно па онда лево 
раме, посвећујући Богу своју снагу (да бисмо 
чинили што је добро) говорећи: „И Светоћа 
Духа”. 

И прекрстивши се тако кажемо: „Амин“ 
1). нека тако буде! 

Крстећи се овако ми изражавамо: 

1. Веру у једног Боа у тројици -Оца, Сина и 
Светога, Духа, (састављањем три прста десне 
руке), и 

2. Поуздање у помоћ Господа наше? Исуса 
Христа, који нас је спасао својим страдањем 


на крсту! 
Благослов 


Благослов је призивање благо- 

дати Божије ради освећења лица, 

и предмета, или ради отклањања, 

Ха“ | свега што смета спасу верних и 
напретку Цркве. Дејство благо- 

{-/ | слова се, дакле, простире и на 
човека и на предмете и на 

силе око њега (видљиве и невидљиве). 

Свештеник благосиља крстолико десном 
руком, при чему су прсти десне руке по- 
стављени тако да образују слова ИЦХЦ (по- 
четна и крајња слова Спасителевог имена 
(Исус Христос). 

Кажипрст се држи усправно – И, а средњи 
прст се мало савије- Ц. Палац се привије пр- 
сту до малог и с њим чини слово Х, а мали 
прет се савије и чини слово Ц. 

По томе свештеник подељујући народу 
благодат Божију, чини то благословом са 
именом Исуса Христа, а тим именом се ми 
освећујемо и оправдавамо (И Кор. 6,11). Када 
православни хришћани траже благослов од 
свештеника, траже да се благослове именом 
Господњим. На богослужењу молимо свеште- 
ника: „Именом Господњим благослови, оче!" 
Када, свештеник на, богослужењу благосиља, 
већином пропраћа тај благослов и одређеном 
молитвом, нпр. приликом подељивања мира 
изговара речи: Мир теби, или Мир свима, или 
говори: „Блалослов Господњи да дође на вас..." 
ИТД. 

Када свештеник благосиља народ, тада 
верни треба да смерно приклоне главе, при- 
| мајући тај благослов од служитеља олтара као 

из руке Господа. Поклоном верни изражавају | 
своју благодарност самоме Богу на подеље- 
ној благодати и милости, јер је Он извор и 
давалац милости, благослова и свакога добра. 


ПОЛОЖАЈ ВЕРНИХ НА 
БОГОСЛУЖЕЊУ 


Стајање 


Од апостолских времена хришћани се 
моле стојећи (као што се види из Еванђеља, 
по Марку гл. 11 стих 28) сматрајући седење у 
оваквим приликама, за непристојно. Стајање 
је тако важан положај хришћана на молитви, 
да се у одређене дане искључује сваки други 
положај. Стајањем символизујемо Христов 
Васкрс, којим смо се ослободили од пада и 
греха. Отуда је и потекло правило да се не- 
дељом, као и у дане од Ускрса до Духова, не 
клечи већ верни у те дане треба да се моле 
стојећи. 

„Ако није пристојно седети пред оним, 
кога треба поштовати и кога поштујемо, то 
је сасвим неблагодарно седети пред лицем 
Бога живога, пред којим стоји анђео што 

се моли - свештеник" - каже Тертулијан (око 
160-220) ранохришћански писац и апологета. 

Међутим, црквени устав допушта и про- 
писује да се за време извесниг ботослужења, 
може седеши. Кад се читају катизме, седални, 
пролози или синаксари Црква допушта све- 
му народу да седи, да би они који се уморе 
у претходним деловима, богослужења, могли 
пажљиво слушати оно, што се чита или поје и 
седалнима, катизмама итд., или што се гово- 
ри у црквеној проповеди. 


Клечање 


је израз да је човек грешан и крив, па је пре- 
ма томе ово нарочити положај оних који моле 
опроштење казне због какве погрешке. Оно 
је израз кајања и наше зависности од Бога, 
као и доказ да нам је потребно Божије мило- 
срђе. Отуда се хришћани моле клечећи наро- 
чито у време кајања и поста, или када моле 
какву милост. 

И сам Господ наш, Исус Христос, молио се 
клечећи (Лука 22, 41), клечаху и његови свети 
ученици и кад се мољаху за опроштење грехо- 
ва (Дела ап. 7, 60) и кад беху у жалости (Дела 
9,40) и кад предузимаху какав тежак посао 

(Дела 21,5). Тако чињаху и први хришћани. | 

Према томе, постоји овај молитвени символ у 

хришћанском богослужењу одвајкада. 


Поклон 


Изражава осећање поштовања, оданости, 
покорности, захвалности и побожности пред 
Највишим. 

Тако нпр.: 

Сагињањем главе приликом читања 
Еванђеља, верни дају израз своје пажње. 

Приликом преноса часних дарова са жрт- 
веника на св. престо (о великом входу) при- 
клањањем главе верни изражавају побожно и 
мислено учешће у ходу Исуса Христа на дра- 
говољно страдање. 


„Учини ми, Боже 

чисто срце, и дух 

прав понови у мени.” 
(Псалам 51, 10) 


Скрштање руку на груди 


Верни који се у цркви моле не подижу 
руке, као што то чине свештеници који слу- 
же, када читају одређене молитве. Верни 

| ве, је стари обичај у Православној цркви (за 
| разлику од латинског обичаја склапања руку). 


' се моле стојећи на своме месту, са рукама | 


спуштеним, или прекрштеним на прсима, 
Скрштање руку на груди, за време молит- 


Скрштање руку на груди при молитви, знак 
је унутрашњег уздизања срца Богу, мољења 
из свег срца, јер груди се сматрају као људска 
срца. 


Покривање и откривање главе 


Држећи се прописа св. апостола, Павла (1 
Кор. 11, 4-15) хришћани, да би изразили своју 
побожност према Богу, моле се гологлави, а 
хришћанке покривене главе. 

Скидање капе постало је општепримље- 
ним знаком пажње, уважења и поштовања у 
друштвеном животу. Природно је да човек 
оне знаке и облике поштовања на које се 
навикао, преноси из обичног живота у рели- 
гијски. Према томе, повредио би се природ- 
ни осећај, кад би човек ступио пред светињу 
свевишњега Господа покривене главе. 

Хришћанке покривене главе присуствују 60- 
гослужењу. – Коса је наиме нарочито женски 
украс па лако постаје предметом сујете; да не 

Г. қ 
би, дакле, дала повода чулности, жена је на бо- 
гослужењу морала покрити своју главу велом. 


Окретање лица према истоку 


Православни хришћани, од најстаријих 
времена обично су се молили окренути ли- 
цем к истоку - извору светлости. Исток, као 
извор светлости, је слика Исуса Христа, који 
се у Св. писму често назива исток (Лука 1,78), 
светлост (Јн. 8,12), сунце правде (Мал. 4,2). 

Обраћајући се у молитви на исток, хришћа- 
ни се обраћају самом Исусу Христу као Богу 
и Спаситељу. 


Кађење 


Кађење је символ молитве, клањања и жрт- 
ве Богу. Кађењем верних примају се њихове 
молитве, подељује им се освећење, које не- 
видљиво долази као и мирис тамјана. Кађењу 
увек претходи молитва, Првобитне кадиони- 
це су оне са дршком, а доцније су добиле да- 
нашњи облик. 


Осветљење 


Хришћани су одмах, у почетку, на богослу- 
жењу употребљавали светлост (тј. осветљење) 

не само из практичних, него и нарочито из 
символичких разлога, угледајући се на ста- 
розаветно богослужење (П Моје. 25,31). Упо- 
требљавали су свеће од воска и светиљке 
(кандила) са уљем, па је тако остало и до да- 
нашњих дана у Православној цркви. 


О паљењу свећа 


Црква је прописала место где се свеће пале. 
То су претежно чираци при уласку у цркву са 
десне стране. Има и места и ван храма где су 
урађене посебне просторије за то. Често наши 
верници питају где се пале свеће за живе а где 
за умрле чланове. То питање црква је одреди- 
ла речима: „Сви су живи и сви су једно, у Хри- 
сту Исусу". Али ни пракса која је установљена 
да се на чирацима горњим пали за живе, а на 
доњим за умрле, није погрешна. Треба купова- 
ти свеће од чистог воска, 


Зашто се пали кандило пред иконом 


Прво зато што је вера наша светлост. Ре- 
као је Христос: Ја сам светлост свету. Свет- 
лост кандила опомиње нас на светлост којом 
Христос обасјава душе наше. 

Друго, да нас подсети на светлост каракте- 
| ра оног светитеља, пред којим палимо канди- 
ло. Јер су свеци названи: синови светлости. 
| _ Треће, нам служи као укор за тамна дела 
наша, и зле помисли и жеље, и да нас позо- 
ве на пут јеванђелске светлости. Да бисмо се 
потрудили тако са ревношћу око заповести 
Спаситељеве: тако да свијетли ваше видјело 
пред људима, да виде ваша добра дјела. 

Четврто, да то буде мала жртва наша Богу, 
који се сав жртвовао за, нас. Један мајушни 
знак велике благодарности и светле љубави 
наше према Ономе, од кога у молитви проси- 
мо и живот, и здравље, и спасење, и све што 
само безгранична небеска љубав може дати. 

Пето, да би нас подсетило пре свега оста- 
лог да је Творац света створио светлост, а по- 
том остало по реду: И рече Бої да буде свет- 
лост; и би светлост (Постање 1,3). Тако мора 
бити и на почетку нашег духовног живота, да 
пре свега осталог светлост Христове истине 
засија у нама. Од ове светлости Христове ис- 
тине ствара се свако добро дело, извире из ње 
и расте у нама. 

Нека Светлост Христова обасја такође и 


Вас. 

Сећање на умрле 


Наша највећа дужност јесте да се сећамо 
наших умрлих чланова. Молитва праведника 
може много да помогне. дато наша молитва 
кроз чињење помена, парастоса и вршењем 
заупокојених литургија од велике је користи 
за покој душа умрлих. То је најбољи начин да 
им се одужимо за сва доброчинства, која су 
учинили за нас. 


Упутства за вернике 


Верници треба да искључиво купују свеће 
у светом храму. Тиме испуњавају црквену за- 
повест а уједно И помажу свети храм. То се 
односи и на друге црквене предмете (иконе, 
чираке, кандила, тамјан) и разне црквене књи- 
ге, јер је то све освештано и благословено. А 
на тај начин помажемо нашу цркву да може да 
обнови свети храм и пратеће објекте око њега. 


Давање прилога 


Још у древна првохришћанска времена 
усталила се пракса давања прилога. Јер сам Спа- 
ситељ наш, Господ Исус Христос, је рекао: | 
„Да не зна левица шта чини десница". Увек | 

је од верника тражио да помажу једни друге 
ради општег напретка и бољитка. 

Свако према својим могућностима треба 
да помаже цркву своју. Тамо где нема црка- 
ва а има велики број верника, они треба да се 
организују и саграде себи храм, јер нема спа- 
сења ван цркве. А у цркви се врши Света тајна, 
причешћа и друге свете тајне и молитословла 
без којих човек не може да задобије спасење. 


ДУЖНОСТИ ВЕРНИХ НА 
БОГОСЛУЖЕЊУ 


Православни! 

Ваша је дужност да се старате за приме- 
ран ред у цркви на богослужењу. Опоменише 
неупућене и поучише их! 

Сви треба да се трудимо да наше богослу- 
жење буде што лепше! | 

Врло је велики грех правити било хоти- 
мичан било нехотимичан неред на богослу- 
жењу. Зато се стара] да на богослужење 
увек стигнеш пре почетка. Тада ћеш имати 
времена да узмеш и упалиш свећу, и да своје 
личне молитве принесеш Господу. А кад поч- 

не богослужење тада треба. молитвено уче | 
ствоваши у њему, било певањем, ко има слуха, 
и гласа, било читањем литургијских молитава, 
из молитвеника, било побожним праћењем 
самог тока богослужења. Никако није лепо, а 
и грех је, кад појединци нарушавају тишину и 
свечаност богослужења, пролазећи кроз цркву 
да би целивали иконе. То се не сме чинити за, 
време богослужења, већ пре или после овога! 
1.На богослужење доћи пре почетка; 


2.из цркве изаћи тек по завршетку 
богослужења; 

3.за време богослужења не пролазити 
кроз цркву, већ што пре заузети своје место; 

4.не гурати се никако, нити разговарати; 


5.стојати побожно и мирно, оставив- 
ши слободан простор у средини храма, за 
свештеника кад кади; 

6.за време богослужења верници не 
треба да ступају на, солеју (простор пред 
иконостасом) јер је она одређена за 
свештенослужитеље; 


7.Св. причешћу, нафори и целивању при- 
ступати у највећем реду. 

ИСПОВЕСТ 


Света тајна покајања и исповести је јед- 
на од најважнијих, благодатних средстава у 
животу једног хришћанина. У свакодневном 
животу човек чини ситније или крупније гре- 
хе. Они су као блато које каља душу човекову 
и његов морални лик. Зато је Црква одреди- 
ла средство којим се то блато и прљавшти- 
на греха спира са човека - то је Света тајна 
покајања и исповести. Исповест је потребна 
што чешће, а обавезно уочи сваког причешћа. 
Нажалост, ова Света, тајна није довољно за- 
ступљена, у нашем народу, а можда је одсу- 
ство покајне дисциплине један од битнијих 
узрока нашег моралног и духовног посрнућа. 
Исповест се врши у храму или исповедаони- 
ци, пред свештеником. Верник исповеда све 
оно што га мучи у души, и што му оптерећује 
савест, све грехе, чак и оне који су почиње- 
ни у мислима или жељама. Колико је важна 
исповест знају они који се исповедају, јер 
они после исповести осете велико олакшање, 
као да им је неки велики терет пао са душе и 
срца, а цело њихово биће прожима неизреци- 
| во блаженство. 

Не треба се плашити исповести, јер свеш- 
теник, по својој заклетви не сме да открије 
ни један грех који му је исповеђен, по цену 
живота. 


ПРИЧЕШЋЕ 


Најузвишенија и најсветија тајна, јесте 
Света тајна причешћа или евхаристија. У 
њој се човек потпуно физички и духовно сје- 
дињује са Христом. Вино и хлеб, у причешћу 
су истинско тело и крв Христова. Зато се 
за примање светог причешћа, , хришћанин 
мора припремити на најдостојнији начин. 
Седам дана се пости строги пост, без уља, да- 
кле, на води. Деца и болесници могу и мање, 
са одобрењем и благословом надлежног 
свештеника. 

У неким нашим крајевима, пред свето при- 
чешће на десетак дана се не пије вино, нити 
се једе грожђе, па чак ни купине, ни било 
које друго воће црвене боје, јер подсећа на 
крв Христову, којом се верници причешћују. 
Ујутро пре причешћа, не узима се ништа од 
Јела, нити се пуши , све док се не причести, и 
не узме нафора. 

на 
Поред поста, припремање за причешће 


подразумева и уздржавање од рђавих и злих 
дела, измирење са свима са којима је неко у 
завади, чињење добрих дела и давање мило- 
стиње, једном речи истрајавање у свакој вр- 
лини, а уздржавање од греха. 


Како се причешћује? 


Када се приђе свештенику који при- 
чешћује, изговара се име, да свештеник чује, 
и тада се не крсти, јер постоји опасност да се 
закачи чаша (путир) из кога се причешћује, 
и да се тако проспе причешће, што је вели- 
ки грех. Треба се прекрстити раније, и када 
се одмакне од чаше. Свештенику се тада не 
љуби рука, ни путир, него се полако прила- 
зи ономе ко дели нафору. Причешће се узи- 
ма као храна. Када свештеник, ономе који се 
причешћује, кашичицу са причешћем стави у 
уста, усне се склопе као када се узима храна 
из кашичице. Ако се неко причести за Божић, 
Васкрс, или на који други мрсни дан, тога 
дана се не пости. Пости се само онда, када се 
причешћује на посном дану. 

Нафора 


Нафора је хлеб који се верницима дели 
на крају свете литургије. То је подсећање на 
прве хришћанске вечере љубави - агапе, где 
се заједно вечерало, певале се црквене песме 
и делила миостиња. Нафора се узима на сле- 
дећи начин: Полако у реду, прилази се свеш- 
тенику који дели нафору. Када се дође на ред, 
прво се прекрсти, а затим на длан леве руке 
прекрсти се десни длан и приђе се свеште- 
нику, који на испружени длан ставља, коцки- 
цу нафоре. Онда се свештенику целива рука, 
нафора се узима у уста и поједе, и полако се 
излази из цркве. 


СВЕШТЕНА ЛИЦА 


Свештена лица, су од Бога изабрана лица, 
и на посебан начин посвећена да врше све- 
та богослужења, свете тајне и обреде. У нај- 
чешћем контакту са народом су парохијски 
свештеници, који служе при црквама и обављају 
потребне верске обреде својим верницима. 
Такав свештеник је парох, а народ су његови 
парохијани. Јер одређено црквено подручје 
које опслужује свештеник, зове се парохија. 

Свештеник се поздравља при сусрету: „По- 
мози Бог оче, благословите! ". Свештенику 
се целива рука без обзира на године свеш- 
теника и онога који целива. Свештеник се 
у разговору ословљава са „оче”, рецимо „оче 
Марко", или ако је прота, може „оче прото". 
Владика се ословљава. речима „Ваше Пре- 
освештенство”, или „Преосвећени Владико", 
или ако је неформални разговор само „Пре- 
освећени". Патријарх се ословљава, са, „Ваша 
Светости“, или „Свјатјејши Владдико” или 
само „Овјатјејши”. Монахиње се ословљавају 
са „сестро”, а игуманија са мати". Од женског 
монаштва. се не тражи благослов и не љуби 
се рука. 

Монашка лица се такође ословљавају са 
„оче". Млађима се каже „оче" и његово име, а 
старешини манастира се може рећи „оче игу- 
мане" или „оче архимандрите". Искушеници 
се ословљавају са „брате". 

ПОУКЕ СВЕТИТЕЉА 


Није толико важно што народ подигне и 
освети цркву, колико је важно да је Бог наро- 
ду дао Цркву (Св. Филарет московски). 


Хришћанска црква садржи обиље благо- 
слова и то је школа побожности(Филарет 
черниговски). 


Као што киша узрокује да семе расте, тако 
црквена богослужења јачају душу за чињење 
добрих дела (Св. Јефрем Сирин). 


Постоје људи који граде цркве а не об- 
раћају пажњу на своје душе. 


Кад уђеш на врата Божије цркве, остави 
иза себе све што је светско и земаљско(Св. 
Филарет московски). 


Кад уђеш у цркву Божију, прво упали 
свећу у срцу своме (Лука 12,35), онда ако мо- 
жеш стави једну пред Бога (2. Кор. 9,7), или 
пред једнога од Божјих светитеља, и моли се 


предано толико дуго колико свећа гори. 

САДРЖАЈ 


ПРЕДГОВОР 
УВОД 

КАКО ТРЕБА ДА СЕ ПОНАШАМО У СВЕТОМ ХРАМУ 
И НА СВЕТОМ БОГОСЛУЖЕЊУ 

ХРАМ И БОГОСЛУЖЕЊЕ ЧОВЕКОВА НАСУШНА 


СИМВОЛИЧКЕ РАДЊЕ НА СВЕТОМ БОГОСЛУЖЕЊУ12 
Благослов 

ПОЛОЖАЈ ВЕРНИХ НА БОГОСЛУЖЕЊУ 
Стајање 
Клечање 


Скрштање руку на груди 


Покривање и откривање главе 
Окретање лица према истоку 


Осветљење 
О паљењу свећа 
Зашто се пали кандило пред иконом 
Сећање на умрле 
Упутства за вернике 
Давање прилога, 
ДУЖНОСТИ ВЕРНИХ НА БОГОСЛУЖЕЊУ 

ААА 


ШІПІШІТГ 
ТІЛШІ, 


